L’Ecoparc mòbil torna a Burjassot, del 29 al 31 de maig, per a facilitar el reciclatge domèstic
2025-07-24

L’Ecoparc mòbil de l’Entitat Metropolitana de Tractament de Residus (EMTRE) no faltarà, al maig, a la cita amb Burjassot, amb l’objectiu d’ajudar la ciutadania a reciclar correctament els residus domèstics per als quals no existix un contenidor específic.

En esta ocasió, l’Ecoparc estarà a Burjassot del dilluns 12 al dimecres 14 de maig i del dijous 29 al dissabte 31 de maig en la seua ubicació habitual, l’aparcament de Les Palmeres, al costat del Mercat Municipal l’Almara.

Les veïnes i els veïns podran portar residus, com ara bateries, mòbils, oli de motor, xicotets electrodomèstics o cartutxos d’impressora, entre altres, en horari de 10.00 a 14.00 hores i de 16.00 a 19.00 hores, els dies entre setmana, i de 10.00 a 13.00 hores el dissabte 31 de maig.

Els Ecoparcs mòbils de la Emtre són instal·lacions de recollida selectiva de residus que tenen la finalitat de facilitar a la ciutadania el reciclatge correcte dels residus que es generen en les llars. Estes instal·lacions arriben al municipi gràcies al treball de la Regidoria de Medi Ambient, dirigida per Estefanía Ballesteros, de la mà de l’Oficina de Sostenibilitat Local.

L’Ecoparc tornarà a Burjassot del dilluns 16 al dimecres 18 de juny.